เรื่องร้องเรียน: ขอแจ้งเรื่องน้ำท่วมซอย  -มีปัญหาเรื่องน้ำท่วมซอยบ้าน  และน้ำที่ท่วมก็ดันเข้ามาตามท่อระบายน้ำทิ้งของบ้าน เช่น ที่ซักผ้า ใต้อ่างล้างจาน ในห้องน้ำ และโถส้วม สร้างความเดือดร้อนมาก เนื่องจากหน้าปากซอยเป็นร้านอาหาร คือ Rocket Cafe และ Trattoria Fiorentina โดยเฉพาะ ท่อน้ำทิ้งเมนหลัก ซึ่งเป็นความรับผิดชอบของเขตบางรัก ตั้งแต่หน้าร้าน Trattoria บ่อที่ 1 หน้าคอนโด Tait บ่อที่ 2 และ 3  ทั้ง 3 บ่อมีไขมันอุดตันมากๆๆๆ  ทำให้น้ำทิ้งจากบ้านที่อยู่ในซอย ระบายออกไปท่อเมนหลักไม่ได้ ทั้งที่เมื่อวันที่ 6 มิ.ย. 66 ได้จ้างเจ้าหน้าที่มารอกท่อในซอยเองแล้ว แต่มันไม่ได้ช่วยแก้ปัญหาเลย เบื้องต้นได้มีการแจ้งไปที่เขตบางรักฝ่ายโยธาแล้ว และได้รับการแก้ไขเฉพาะหน้าโดย จนท.เขต มาทำการตักไขมันออกให้ แต่มันเป็นการแก้ปัญหาที่ปลายเหตุ ต้นเหตุเกิดจากร้านอาหาร ได้มีการพูดคุยกันบ้างแล้วกับ ผจก. ร้าน Trattoria ทางร้านได้ตอบกลับมาในลักษณะที่ว่า มั่นใจได้อย่างไรว่า เป็นไขมันจากร้านเค้า เอาอะไรมายืนยัน ซึ่งมันเป็นการทำการค้าแบบเห็นแก่ตัว เค้าอ้างว่าที่ร้านมีบ่อดักไขมันซึ่งเค้าอธิบายถึงบ่อที่มีว่า เป็นบ่อที่ต่อจากอ่างล้างจาน เมื่อล้างความมันออกไป ก็จะตกอยู่ในบ่อ แต่เมื่อน้ำที่บ่อล้น น้ำก็จะไหลออกไปที่ท่อระบายน้ำ  ทางร้านไม่ได้มีการทำบ่อดักไขมันแบบคอนกรีต ที่ดักไขมันก่อนที่น้ำจะไหลลงสู่ท่อน้ำทิ้งหลักที่อยู่ตรงฟุตบาธหน้าร้าน จึงอยากให้ทางเขตบางรัก และฝ่ายสิ่งแวดล้อมเข้าดูอย่างจริงจัง ว่าบ่อดักไขมันที่ร้าน Trattoria ใช้มีจริงหรือไม่ ถ้ามี มีคุณภาพ และได้มาตรฐานจริงมั๊ย ใช้อย่างถูกวิธีหรือเปล่า แต่ทางร้านก็ยืนยันว่ามี จนท มาตรวจแล้ว ไม่มีปัญหาอะไร  จีงอยากสอบถาม จนท ที่มาตรวจเคสของร้าน Trattoria ว่าปล่อยให้เกิดเหตุการณ์แบบนี้ได้อย่างไร   และทางร้าน Trattoria ก็ยืนยันว่าจะไม่แก้ไขหรือจัดทำบ่อดักไขมันเพิ่มตามคำแนะนำของฝ่ายงานโยธา ถ้าไม่มีเอกสารคำสั่งของหน่วยงานราชการ ส่งมาให้ทำ ทั้งหมดที่ได้พิมพ์แจ้งนี้อยากให้ผู้ที่มีหน้าที่ดำเนินการ ช่วย แก้ไขต้นเหตุ ของไขมันอุดตันท่อระบายน้ำทิ้งด้วยค่ะ  จักขอบคุณมากค่ะ  อยากให้ดำเนินการอย่างเร่งด่วนค่ะ ก่อนที่จะมีฝนตกหนักตามประกาศของกรมอุตุ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล เจ้าหน้าที่เทศกิจ พร้อมด้วยเจ้าหน้าที่ฝ่ายโยธา ได้ดำเนินการตรวจสอบกรณีดังกล่าว และได้มีการตรวจสอบโดยการเปิดฝาท่อระบายน้ำบริเวณด้านหน้าร้าน พบว่า ภายในท่อได้มีคราบไขมันที่ตกค้าง รวมถึงมีเศษขยะที่ตกค้าง ได้แก่ (MASK ขวดน้ำพลาสติก หลอดน้ำแข็ง และก้นบุหรี่ เป็นต้น) ภายในท่อ และหากช่วงฤดูฝนตกหนักจะทำให้ท่อน้ำมีการอุดตัน เจ้าหน้าที่ฯ จึงได้เข้าตรวจสอบบริเวณอ่างล้างจานภายในร้าน พบว่า บริเวณอ่างล้างจานภายในร้านมีการติดตั้งบ่อดักไขมันอย่างถูกต้องแต่อาจมีปริมาตร ไม่เพียงพอต่อปริมาณไขมันในแต่ละวัน ทั้งนี้เจ้าหน้าที่ฯ จึงได้กำชับให้ทางร้านอาหารดำเนินจัดหามาตรการในการแก้ไขปัญหากรณีดังกล่าว อาทิเช่น การติดตั้งบ่อดักไขมันที่มีปริมาตรที่ใหญ่ขึ้นเพื่อจะได้มีประสิทธิภาพในการรองรับไขมันให้ดีขึ้น และให้ทางร้านหมั่นทำความสะอาดบ่อดักไขมันเป็นประจำทุกวัน ทั้งนี้เจ้าหน้าที่ได้ประชาสัมพันธ์เกี่ยวกับการจัดการไขมันและห้ามมิให้ผู้ค้าแผงลอยและร้านอาหารใกล้เคียงทำการล้างจานบนทางเท้าและมิให้มีการทิ้งเศษอาหารลงสู่ท่อสาธารณะ รวมถึงเจ้าหน้าที่จะดำเนินการติดตามกรณีดังกล่าวเป็นระยะต่อไป
ความเห็นของผู้แจ้ง: แล้วจะมีการติดตามหรือออกตรวจหลังจากให้คำแนะนำแล้วมั๊ยคะ ว่ามีการปฏิบัติตามคำแนะนำจริง  และอยากให้มีการรอกท่อทุกปี ๆ ละ 1 ครั้งก่อนหน้าฝน เพื่อป้องก้นการเกิดน้ำท่วม และอยากให้เจ้าหน้าที่ตรวจร้านค้าทุกปีค่ะ ว่าได้ปฏิบัติถูกต้องตามเกณฑ์
พื้นที่: แขวงสีลม เขตบางรัก กรุงเทพมหานคร